Friskas
Friskas (angl. Frisco) – miestas Jungtinėse Amerikos Valstijose, Teksase, Kolino ir Dentono apygardose, Dalaso–Fort Vorto aglomeracijoje, 40 km į šiaurę nuo Dalaso. Praeina Dalaso–Šermano geležinkelis ir plentas. Tai daugiausia „miegamasis“ Dalaso priemiestis. Veikia Amerikos geležinkelių, vaizdo žaidimų muziejai. 2020 m. 48 % gyventojų buvo baltieji, 26,3 % – azijiečiai, 11,5 % – lotynoamerikiečiai, 8,8 % – afroamerikiečiai, 4,5 % – mišrios kilmės.